**ŠKOLA ZA PRIMIJENJENU UMJETNOST U RIJECI**

Šetalište XIII. divizije 75, Rijeka

Broj RKP: 23376

Matični broj: 01477277

OIB: 15441622812

Razina: 31

Šifra djelatnosti: 8532

Šifra županije: 373

Šifra MZO:08-071-524

Šifra PGŽ:229

IBAN: HR82 25030071100015885

**BILJEŠKE
UZ FINANCIJSKI IZVJEŠTAJ
 ZA RAZDOBLJE
OD 01.01.2022. - 31.12.2022. GODINE**

Škola za primijenjenu umjetnost u Rijeci posluje u skladu sa Zakonom o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18., 98/19., 64/20 i 151/22.) te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu (NN 124/14., 115/15., 87/16., 3/18., 126/19. i 108/20), a financijski izvještaj sastavljen je i predan u skladu s odredbama Pravilnika o financijskom izvještavanju u proračunskom računovodstvu (NN 37/22) te Okružnicom o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2022. godine Ministarstva financija (klasa:
400-02/22-01/26, urbroj: 513-05-03-23-6). Financijski izvještaj sastoji se od Bilance, Izvještaja o prihodima i rashodima, primicima i izdacima, Izvještaja o rashodima prema funkcijskoj klasifikaciji te Izvještaja o obvezama. Uz navedene izvještaje sastavljene su ove Bilješke.

**BILJEŠKE UZ OBRAZAC PR-RAS**

Ukupni prihodi u izvještajnom razdoblju.......................................................... 6.025.011,90 kn

Ukupni rashodi u izvještajnom razdoblju.......................................................... 6.035.350,04 kn

Manjak prihoda i primitaka................................................................................... 10.338,14 kn

Preneseni višak prihoda i primitaka....................................................................... 77.475,98 kn

**Prihodi raspoloživi u sljedećem razdoblju......................................................... 67.137,84 kn**

**Bilješka broj 1 – ŠIFRA 6614 Prihod od prodaje proizvoda i robe (indeks 0)**

Škola putem svoje učeničke zadruge „Janko Polić Kamov“ ostvaruje prihode od prodaje proizvoda i prihode od pruženih usluga. U 2022. godini Udruga nije ostvarila prihode kao u ranijim godinama.

**Bilješka broj 2 – ŠIFRA 6615 Prihod od pruženih usluga (indeks 50,7)**

U 2021. godini ostvareno je više prihoda od pruženih usluga zbog naplate nekoliko ponovljenih obrana završnih radova.

**Bilješka broj 3 – ŠIFRA 6631 Tekuće donacije (600,0)**

Grad Rijeka i Škola za primijenjenu umjetnost u Rijeci dugi niz godina ostvaruju suradnju na projektu Kreativni izlozi – sinergija talenta i iskustva u kojem su gradski izlozi uređeni radovima učenika. Neki od tih izloga, u privatnom vlasništvu, dobili su nagrade te je nekoliko poduzeća kao zahvalu za taj doprinos dao Školi simbolične novčane donacije.

**Bilješka broj 4 – ŠIFRA 6711 Prihodi iz nadležnog proračuna za financiranje rashoda poslovanja (indeks 112,1)**

U 2022. godine rashodi Škole bili su veći nego u istom razdoblju prošle godine ponajprije zbog poskupljenja energenata i naknada za prijevoz zaposlenika na posao i s posla te su od strane Osnivača odobrena dodatna sredstva za njihovo namirenje. Time su i prihodi od PGŽ koja financira navedene rashode znatno viši u 2021. godini.

**Bilješka broj 5 – ŠIFRA 3211 Službena putovanja (indeks 194,0)**

Obzirom da su u 2022. godini epidemiološke mjere dopustile održavanje raznih seminara i stručnih skupova, Škola za primijenjenu umjetnost u Rijeci nastavila je sa usavršavanjem svojih djelatnika.

**Bilješka broj 6 – ŠIFRA 3212 Naknade za prijevoz, za rad na terenu i odvojeni život (indeks 148,0)**

Zbog poskupljenja gradskog i prigradskog prijevoza troškovi Škole za naknade zaposlenicima za dolazak na posao i s posla znatno su veće.

**Bilješka broj 7 – ŠIFRA 3221 Uredski materijal i ostali materijalni rashodi (indeks 69,6), i ŠIFRA 3225 Sitni inventar (indeks 257,8)**

Uredski materijal i sitni inventar nabavlja se prema potrebama Škole. U 2022. godini potrebe za uredskim materijalom bile su nešto manje nego u istom razdoblju prethodne godine, dok su rashodi za sitnim inventarom bili veći.

**Bilješka broj 8 – ŠIFRA 3222 Materijal i sirovine (indeks 160,5) i ŠIFRA 3223 Energija (indeks 139,7)**

Na povećanje troškova za energiju i nastavni materijal utjecala su znatna poskupljenja u odnosu na isto razdoblje lani kao i činjenica da je nastava u cijelosti održavana iz prostorijama Škole.

**Bilješka broj 9 – ŠIFRA 3232 Usluge tekućeg i investicijskog održavanja (indeks 48,4)**

Škola za primijenjenu umjetnost u Rijeci u prethodnom je razdoblju imala hitnu neplaniranu intervenciju odštopavanja odvoda te su izvedeni elektroinstalacijski radovi pripreme za poboljšanje CARNET-ove mreže što je uzrok većih troškova usluga tekućeg i investicijskog održavanja u 2021. nego u tekućoj godini.

**Bilješka broj 10 – ŠIFRA 3233 Usluge promidžbe i informiranja (indeks >>100)**

U tekućoj je godini proveden Natječaj za izbor ravnatelja Škole koji je objavljen u Narodnim novinama te je to uzrok većih troškova promidžbe i informiranja.

**Bilješka broj 11 – ŠIFRA 3234 Komunalne usluge (indeks 86,0)**

Troškovi komunalnih usluga niži je nego lani zbog pojeftinjenja odvoza smeća.

**Bilješka broj 12 – ŠIFRA 3238 Računalne usluge (indeks 115,9)**

U odnosu na prethodnu godinu poskupjelo je održavanje računalnog programa Riznica PGŽ te je to razlog većih izdataka za računalne usluge.

**Bilješka broj 13 – ŠIFRA 3239 Ostale usluge (indeks 195,5)**

Zbog provedenog osposobljavanja radnika iz područja zaštite na radu te provedbe projekta izvannastavnih aktivnosti financiranog od strane MZO – Dobra postura kroz školu gura ostale usluge imaju veće rashode su nego u 2021. godini.

**Bilješka broj 14 – ŠIFRA 324 Naknade troškova osobama izvan radnog odnosa (indeks 0)**

Dvije učenice Škole, kao nagradu za svoje radove na natječaju „The Small Montmartre of Bitola 2022.“, osvojile su sudjelovanje na likovnom festivalu u Bitoli, Makedonija. Nagrada uključuje radionice, smještaj i prehranu, ali ne i prijevoz. Škola je sufinancirala dio prijevoza za učenice do Bitole i to su naknade troškova osobama izvan radnog odnosa.

**Bilješka broj 15 – ŠIFRA 3431 Bankarske usluge i usluge platnog prometa (indeks 134,0)**

U tekućoj je godini potrošeno više na usluge platnog prometa i održavanja računa ponajprije zbog većeg broja transakcija u odnosu na 2021. godinu kada su još uvijek bila na snazi razna ograničenja u svezi korona virusa.

**Bilješka broj 16 – ŠIFRA 3133 Doprinosi za obvezno osiguranje u slučaju nezaposlenosti (indeks 4.605,3), ŠIFRA 3214 Ostale naknade troškova zaposlenima (indeks 134,1), ŠIFRA 3295 Pristojbe i naknade (indeks 149,8), ŠIFRA 3296 Troškovi sudskih postupaka (indeks 2.793,7) i ŠIFRA 3433 Zatezne kamate (indeks 5.185,0)**

Škola mora podmiriti razne troškove po Sudskim presudama zbog tužbi zaposlenika u svezi osnovice plaće iz 2016. i 2017. godine. Osim zaostalih plaća potrebno je platiti i doprinose na plaću i iz plaće prema važećim propisima pa tako i doprinos za obvezno osiguranje u slučaju nezaposlenosti koji je u međuvremenu ukinut kao i sudske pristojbe i troškove sudskih postupaka te zatezne kamate. Također, Škola ima trošak odlazaka na sudska ročišta što je razlog povećanja ostalih naknada troškova zaposlenima kao i ostalih navedenih troškova u odnosu na prethodno razdoblje.

**Bilješka broj 16 – ŠIFRA 4221 Uredska oprema i namještaj (indeks 220,9), ŠIFRA 4223 Oprema za održavanje i zaštitu (indeks 0,0) i ŠIFRA 4225 Instrumenti, uređaji i strojevi (indeks 23,4)**

Dugotrajna oprema nabavlja se prema potrebama i financijskim mogućnostima Škole. U 2022. godini Škola je najviše izdvojila za namještaj za učionice.

**BILJEŠKE UZ BILANCU**

Škola za primijenjenu umjetnost u Rijeci nema dugoročnih niti kratkoročnih kredita i zajmova niti ostalih ugovornih odnosa koji uz ispunjenje određenih uvjeta mogu postati imovina ili obveza Škole. Također, Škola na dan 31. prosinca 2022. godine nema sudskih sporova u tijeku.

**BILJEŠKE UZ IZVJEŠTAJ O OBVEZAMA**

Škola za primijenjenu umjetnost u Rijeci redovito podmiruje svoje obveze. Dana 31. prosinca 2022. godine Škola ima 491.608,76 kuna nepodmirenih obveza. To su obveze koje dospijevaju u 2023. godini. Obveze za plaću za prosinac, čija je isplata 10. siječnja 2023. godine, iznose 431.620,31 kunu, naknada za nezapošljavanje invalida iznosi 937,50 kuna te obveza za bolovanja na teret HZZO-a koja iznose 30.465,24 kune. Rashodi za režije u prosincu čije je dospijeće u siječnju 2023. godine iznose 28.585,71 kunu, od toga 28.268,10 kuna za materijalne troškove i 317,61 kuna za financijske rashode.

Rijeka, 25. siječnja 2023. godine

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Damir Šegota, prof.